4 



J. BELSHEIM. 



[No. 19. 



Theodorum Tarsensem archipiscopum Cantuariensem eum in Ang- 

 liaa secum anno 668 pertulisse, sed hæc mera conjectura est. 



Probabile est codicem in Sardinia scriptum esse; sed formæ 

 in textu græco plurimæ (egr. avaXrjfLKpdeig pro avatyy&eig) origi- 

 nem ex Alexandria trahere videntur. 



Anteqvam textus actorum apostolorum ante Hieronymum 

 latine translatus primum plane completus in codice Holmiensi, 

 qvi Gigas librorum vocatur, a me inventus et anno 1879 editus 

 erat, codex Laudianus unicus erat, qvi textum actorum apostolo- 

 rum pæne completum continuit. Desunt tantummodo 26, 20 — 28, 

 26 (circiter duo capita). 



Editionem principem textus utriusque lingvæ huius codicis 

 per paginas, columnas, versus in forma 8va ad usum lectorum 

 aptissima Thomas Hearne, vir doctissimus Anglus, Oxonii anno 

 1715 edidit. Post hane editionem textus latinus in opere magno 

 Petri Sabatarii, qvod inscribitur: Bibliorum sacrorum versiones 

 latinæ antiqvæ etc. Parisiis anno 1751 impressus est. Denique 

 textus utriusqve lingvæ huius codicis a celeberrimo doctis- 

 simo Constantino Tischendorfio in tomo nono Monumentorum 

 sacrorum ineditorum, Lipziæ anno 1870, splendide et pulcher- 

 rime per paginas, columnas, versus codicem accurate imitando 

 editus est. 



Cum editio Hearniana nostro tempore rarissima et opus 

 Petri Sabatarii grande qvoqve rarissimum et magni pretii esset, 

 atqve editio Tischendorfiana opus pergrande in forma folii ad usum 

 lectorum parum apta et maioris pretii esset, qvam ut ab omnibus 

 in studia literarum sacrarum incumbentibus facile procurari possit, 

 mihi in optatis erat novam editionem parvi pretii huius codicis 

 textus utriusqve lingvæ denuo edere. Sed si oodex hoccemodo 

 edendus esset, optimum sane erat ut textus sicut in editionibus 

 a Hearne et Tischendorfio publicatis ad formam codicis per 

 paginas, columnas, versus vel stichos exhiberetur. Sed cum 

 codex stichometrice scriptus esset, paucis verbis aut sæpe tantum- 

 modo uno verbo in qvoqve versus, necesse erat, ut totus codex 

 226 foliorum futurus esset, opus sumptuosius qvam pro meis 

 viribus. Qvamobrem tantummodo textum latinum edere constitui, 



